Kamoya Kimeu (alizaliwa mnamo 1940) ni mmoja wa wavumbuzi wa mabaki ya kitambo (yaani fossil kwa Kiingereza) waliofanikiwa sana duniani, pamoja na ushirikiano wake na wanapalantolojia Meave Leakey na Richard Leakey waliovumbua baadhi ya mabaki muhimu zaidi. Kimeu alipata fuvu la Homo habilis lililokuwa linajulikana kama KNM ER 1813, na kiunzi karibu kamili cha Homo erectus iitwayo KNM-WT 15000 (inajulikana kama Turkana Boy au Nariokotome boy). Tena mabaki ya mamalia wawili wa aina ya "Primates" kwa lugha ya Kiingereza ambazo zinatajwa kwa jina lake: Kamoyapithecus hamiltoni na Cercopithecoides kimeui. Kimeu alianza kazi katika paleoanthropologia kama mfanyakazi wa Louis Leakey na Mary Leakey katika miaka ya 1950. Mwaka wa 1963 alijiunga na kundi la Richard Leakey, huku akiandamana naye hadi Mto Omo na Ziwa Rudolf (sasa Ziwa Turkana) mwaka wa 1967. Akawa kwa haraka msaidizi mkuu wa Richard Leakey, na alichukua udhibiti wa shughuli katika shamba la Leakey wakati ambao alikuwa hayupo. Mwaka wa 1977 akawa Msimamizi wa Majumba ya Makumbusho ya Taifa la Kenya maeneo yote ya kabla ya historia nchini Kenya. Paleoanthropologist Profiles Archived 8 Machi 2006 at the Wayback Machine.